
The national security represents a state, which has many aspects, by the use of which, in a justifiable case permits the freedom of taking the actions that evolve from the nation’s objectives and interests.
Chiar dacă în contextul actual globalizarea economică face ca uneori conceptele de „stat” sau „graniţe” să pară desuete, trebuie acceptat caracterul central al statului în eşafodajul juridic în care entităţile socio-politice există şi operează azi. Acceptând caracterul central al statului, putem raţiona în continuare că atunci când interesele naţionale o cer, individual sau impreuna cu mai multe state, se poate acţiona sinergic pentru realizarea acelui interes/ obiectiv comun.
Curentul politic bazat pe centralitatea statală şi pe primordialitatea resurselor în interdependenţele statale – cunoscut din secolul trecut sub denumirea „realpolitik”-identifică patru instrumente ale puterii de stat, astfel: diplomaţia, serviciile de informaţii, puterea economică şi puterea militară. Pe lângă aceste instrumente, in prezent , in cultura politica de „Strategie a Statelor Unite pentru Combaterea Terorismului” [“US Strategy for Combating Terrorism”] apar „noi instrumente” ca: – informaţiile, puterea financiară, organismele responsabile de aplicarea legilor şi sistemul juridic[1].
Plecând de la premisele de centralitate statală şi sinergie acţională , folosindu-se de diferite modalităţi , statele îşi pot realiza obiectivele şi îşi pot proteja şi fructifica propriile interese, astfel, masurile si actiunile intreprinse in multiple domenii (politic, diplomatic , social, cultural, moral, economic, ecologic, umanitar si militar), fiind puternic influentate de relatiile cu alte state si de securitatea acestora.
Securitatea nationala reprezinta o stare, care imbraca multiple aspecte, prin intermediul careia, in cauza dispune de libertatea de actiune necesara dezvoltarii sale in conformitate cu obiectivele si interesele pe care si le-a stabilit si pe care le promoveaza.
In promovarea si apararea intereselor lor de securitate nationala,statele actioneaza in mod prioritar prin masuri si actiuni corespunzatoare, politice, economice, culturale, militare si de alta natura, in cadrul carora actiunile si masurile de ordin militar au importanta lor specifica .
Importanta actiunilor si masurilor de ordin militar este determinata de faptul ca acestea au drept scop prevenirea si contracararea eventualelor presiuni militare, care pot imbraca diferite forme de manifestare si care, de la caz la caz, pot fi actiuni terorist-diversioniste, sabotaje, actiuni separatiste, destabilizarea ordinii de drept constitutional etc. Aceste presiuni militare pot culmina chiar cu agresiunea militara directa, declarata sau nu, si care afecteaza in modul cel mai grav securitatea si apararea nationala a statului in cauza.
Apararea nationala este definita, la modul general, ca „ansamblu de modalitati aplicate pentru apararea teritoriului national”[2], iar pentru tara noastra, definitia legala este data prin Legea nr. 45/1994-Legea apararii nationale a Romaniei, care la art.1 precizeaza ca „apararea nationala cuprinde ansamblul de masuri si activitati adoptate si desfasurate de statul roman in scopul de a garanta suveranitatea nationala, independenta si unitatea statului, integritatea teritoriala a tarii si democratia constitutional”.
Definitia de mai sus ne permite sa afirmam ca apararea nationala are un set de caracteristici care pot fi sistematizate, dupa cum urmeaza:
a) legalitate – apararea nationala este consacrata prin norme juridice nationale (ce isi au izvorul in dreptul international) si care sunt puse in aplicare de autoritatile statului, pe baza cadrului constitutional si al legilor in vigoare. Este vorba de o actiune a guvernului, „a executivului in cadrul legalitatii, al constitutiei si nu in afara legii”[3];
b) exclusivitate – in sensul ca masurile de aparare nationala constituie un monopol al statului, nici o alta autoritate in afara celor statale neavand dreptul de a lua decizii in acest domeniu. Organizarea sistemului apararii nationale este un drept exclusiv al organelor abilitate ale statului cu atributii in acest domeniu, care presupune colaborarea puterilor executive, legislative si judecatoresti la realizarea functiei de aparare a teritoriului national;
c) primordialitatea valorilor apararii nationale – suveranitatea, independenta, unitatea si integritatea teritoriala, democratia si constitutionalitatea statului de drept;
d) unitatea apararii nationale – actiunile si masurile destinate apararii nationale trebuie sa aiba o coerenta si o conceptie unitara, integrate intr-un sistem unic coordonat pe baza directivelor politico-militare elaborate de autoritatile publice competente ale statului, urmand a fi supuse analizei si aprobarii organelor superioare de decizie ale statului: Consiliul Suprem de Aparare a Tarii , Guvernul si forul legislativ cu cele doua camere ale sale – Camera Deputatilor si Senatul;
e) varietatea masurilor de aparare nationala – este data de diversitatea domeniilor care participa si influenteaza securitatea si apararea nationala, de factorii care o determina (politic, diplomatic, economic, tehnico-stiintific, demografic, cultural, militar etc), fiecare masura si actiune avand importanta si semnificatia sa specifica, iar cele din domeniul militar se impun a fi in fruntea prioritatilor .
In ceea ce priveste apararea nationala si dreptul international public, in linii mari, se poate impartii in doua perioade: pana in anul 1919 si dupa 1919.
In antichitate, pana la aparitia societatii internationale , organizate , dreptul gintilor concepea apararea statului ca decurgand din dreptul natural, plecand de la ideea emisa de Platon cum ca: „toti sunt inamicii tuturor, atat statele cat si particularii” caci „ceea ce se numeste indeosebi pace exista numai cu numele. Faptul ca fara a avea loc vreo declaratie de razboi , fiecare stat este in mod natural inarmat contra celor dimprejur”[4] , intareste aceasta afirmatie .
Sun Tzu, in preambulul operei sale capitale, „Arta Razboiului”, nota ca „razboiul este o problema vitala pentru stat, domeniu al vietii si al mortii, calea care duce spre supravietuire sau spre nimicire”[5] .
La vechii indieni existau reguli foarte precise pe care suveranii trebuiau sa le cunoasca si aplice pentru apararea statelor si supusilor lor si care se refereau la „incheierea unui tratat de pace sau de alianta, purtarea unui razboi, alegerea locului pentru tabara, impartirea fortelor sale, punerea sub protectia unui monarh puternic”[6] .
De la entitatile statale tip cetate si pana la marile imperii, permanenta razboaielor a facut ca problema apararii sa fie o necesitate de maxima actualitate. „Regula lumii antice era aceea ca forta armata creeaza dreptul la existenta statala…fortei ofensive de cucerire trebuie ca sa-i corespunda intotdeauna o forta de aparare”[7].
In evul mediu apararea statului a avut aceleasi caracteristici . Dupa ce „Pax Roman” s-a dezintegrat, au trecut aproape sapte sute de ani de invazii barbare cu rare si fragile perioade de pace.
Epoca renasterii a adus cu sine, pe langa uriasele progrese in domeniul culturii si al cunoasterii si formarea stiintei dreptului international, in centrul caruia s-a aflat „ca o preocupare constanta si majora formularea regulilor razboiulu, acesta fiind rezultatul faptului ca din secolul al XV-lea, tarile europene si-au creat armate permanente necesitand obiceiuri si practici ale razboiului cu caracter uniform”[8].
Francesco Suarez, Francesco de Vittoria si Alberto Gentili promoveaza in lucrarile lor ideea „razboiului drept”, iar Hugo Grotius, a relevat atat motivele permise pentru recurgerea la aparare cu mijloace armate: „atacul cu silnicie, impotrivirea la urmarire a ceea ce nu este datorat, necesitatea de a pedepsi crimele savarsite de altii…”[9], cat si temeiurile neindreptatite ale razboiului: „teama determinata de puterea unui vecin care totusi nu ameninta pe nimeni, dorinta de a-si schimba propria asezare geografica, cuceririle cu intentie de jaf etc”.[10]
In pofida acestor incercari teoretice, in practica statelor s-a manifestat in continuare conceptia ca razboiul constituie doar o procedura judiciara, ultimul mijloc la care suveranii urmau sa recurga in rezolvarea litigiilor dintre ei pentru a-si apara, proteja sau asigura drepturile.
Epoca moderna, avand in centrul sau statul suveran, a reusit sa teoretizeze problematica apararii nationale in dreptul public fara a depasi insa conceptiile epocii anterioare. Montesquieu facea remarca: „Forta ofensiva este reglementata de catre dreptul gintilor care este legea politica a popoarelor privite sub unghiul raporturilor pe care le au unele cu altele. Viata statelor este ca si cea a oamenilor. Oamenii au dreptul de a ucide in caz de legitima aparare; statul are dreptul de a purta razboi pentru propria lui conservare”[11].
Deci este recunoscut dreptul nelimitat al statelor de a recurge la razboi, acesta fiind un act licit care decurge din suveranitatea lor. Totodata, in aceeasi perioada, doctrinele politico-juridice formulau „justificari juridice” ale acestui drept nelimitat al razboiului, cum ar fi: autoconservarea, autoprotectia, autoapararea preventiva, necesitatea protejarii intereselor vitale, mentinerea echilibrului de forte.
Kant afirma ca „in starea naturala a statelor exista dreptul de a declansa razboi ca o modalitate permisa prin care un stat isi urmareste, prin propria-i putere, dreptul fata de un alt stat, atunci cand se crede lezat de acesta, intrucat un astfel de proces (singurul prin care se pot aplana conflictele intr-o situatie juridica), nu este posibil in starea naturala”[12].
Hegel, pe de alta parte avea credinta ca „din razboaie, popoarele nu ies numai intarite, ci adesea natiuni inconciliabile in sine castiga linistea inauntru, datorita unor razboaie indreptate in afara”[13].
Concluzia, din cele prezentate mai sus, ar fi ca pana la sfarsitul secolului al XIX-lea, atat timp cat comunitatea internationala nu a reusit sa se organizeze, doctrinele juridice si dreptul international nu au facut o delimitare clara a dreptului de aparare nationala in cadrul dreptului de a folosi forta in raporturile interstatale.
Dupa anul 1919, o data cu inceputurile organizarii societatii internationale prin Pactul Ligii Natiunilor s-a statuat o noua ordine juridica internationala in care problema apararii nationale prin utilizarea fortei a fost reglementata pe baze noi. Impactul cel mai mare in acest domeniu l-a avut legalizarea razboiului de agresiune printr-un sir neantrerupt de instrumente juridice internationale cum ar fi Pactul si rezolutiile Societatii Natiunilor, Pactul Briand Kellogg, Conventiile de la Londra asupra definirii agresiunii si care culmineaza cu Carta Natiunilor Unite.
ONU, consacrand principiile fundamentale ale dreptului international contemporan ca rezolvare pe cale pasnica a diferendelor dintre state (nerecurgerea la forta, dezarmarea, neinterventia in treburile interne) a oferit posibilitatea unei determinari mai clare a dreptului de aparare nationala, in ansamblul drepturilor si indatoririlor fundamentale ale statului. Astfel, la art.51 al Cartei ONU se precizeaza ca nici o prevedere a Cartei nu va aduce atingerea dreptului inerent al autoapararii individuale sau colective a unui stat in cazul in care acesta este supus unui atac armat indreptat impotriva sa.
Corespunzator actualelor norme juridice internationale, dreptul la autoaparare este strans corelat cu o suita de drepturi ale statelor cum ar fi dreptul la existenta, la suveranitate, la securitate, la integritate teritoriala, la inviolabilitatea frontierelor etc., dar si cu o gama de indatoriri care presupune respectarea actelor juridice internationale, a tratatelor, acordurilor si normelor ce reglementeaza raporturile dintre state, care apara dreptul popoarelor la autodeterminare si drepturile fundamentale ale omului etc.
Dreptul la aparare nationala, decurge, deci, nemijlocit, din dreptul de a-si apara fiinta, identitatea culturala si civilizatia atunci cand sunt puse in pericol.
Documentele ulterioare Cartei ONU, adoptate prin rezolutii ale Consiliului de Securitate al ONU, au relevat „ ca dreptul la aparare apartine nu numai statelor dar si popoarelor care lupta impotriva regimurilor coloniale sau rasiste sau a altor forme de dominatie straina”[14].
Esenta dreptului la aparare nationala a statelor consta azi in faptul ca orice stat care este atacat poate sa recurga la toate mijloacele legale, politice, diplomatice si militare pentru respingerea unui atac sau agresiunii armate.
Totusi, evolutiile dreptului international contemporan, consemnat atat in doctrina juridica, dar si in instrumentele juridice, demonstreaza ca securitatea internationala reprezinta azi o valoare a patrimoniului comun al intregii umanitati astfel incat apararea nationala face obiectul unor restrictii juridice care limiteaza dreptul de apreciere al statelor pentru recurgerea la forta. Astfel, statele nu mai au dreptul la autoaparare preventiva intrucat in calificarea agresiunii se aplica principiul anterioritatii actelor de utilizare a fortei.
In concluzie, in actuala configuratie a dreptului international, apararea nationala prin folosirea fortei armate are urmatoarele caracteristici :
– pot fi subiect al apararii armate numai statele nationale, miscarile de eliberare nationala sau organizatiile internationale care au ca obiectiv apararea colectiva a mai multor state impotriva unei agresiuni;
– obiectul apararii nationale este strans legat de ideea de agresiune armata comisa intentionat si constituie singurul motiv pentru declansarea unor operatiuni militare, interzicerea agresiunii avand un caracter absolut;
– proba agresiunii prima facie, consta in folosirea de catre un stat a fortelor sale armate contrar Cartei ONU si da dreptul la contramasuri ;
– ilegalitatea executarii primei lovituri in scopul apararii nationale invocand iminenta pericolului unei agresiuni ;
– in cazul unor agresiuni psihologice sau a unor metode economice se interzice folosirea mijloacelor armate pentru contracararea acestora, fiind permise doar masuri si actiuni de aceeasi natura;
– globalizarea apararii se realizeaza in sisteme de aparare colectiva. Calificarea actului de agresiune se face, in baza art.39 al Cartei ONU, doar de Consiliul de Securitate, iar dreptul la autoaparare se poate exercita, fara restrictii, doar pana la interventia Consiliului de Securitate pentru solutionarea cazului. Masurile de aparare intreprinse de state in baza art.51 al Cartei ONU trebuie aduse, neintarziat, la cunostinta Consiliului de Securitate care are autoritatea de a intreprinde oricand actiuni pe care le considera necesare, pentru restabilirea si mentinerea pacii internationale;
– comiterea unui act de agresiune atrage raspunderea internationala a agresorului care poate fi de natura politica, morala sau penala;
– sursa juridica a apararii nationale este data de principiile fundamentale ale dreptului international contemporan care constituie norme de „jus cogens gentim”, norme imperative de la care statele nu se pot sstrage;
– daca apararea nationala nu-si realizeaza obiectivele si ocuparea teritoriilor straine are loc in urma unei agresiuni aceasta se considera nula ab initio – ineficacitatea apararii nationale nu afecteaza drepturile statelor suverane .
Putem concluziona ca razboiul nu este un lucru inuman si oribil, el este un proces complicat, o masinarie cu nenumarate angrenaje pe care normele de drept international incearca sa le tina in pozitia care sa permita fiecarei piese functionarea perfecta .z

